ഷോൺ പിയാഷെ

ഫ്രഞ്ച് ഭാഷ സംസാരിച്ചിരുന്ന  സ്വിറ്റ്‌സർലന്റുകാരനായ ഒരു മനഃശാസ്ത്രജ്ഞനും തത്ത്വചിന്തകനുമായിരുന്നു ഷോൺ പിയാഷേ (; 9 ഓഗസ്റ്റ് 1896 – 16 സെപ്റ്റംബർ1980).   സ്വിറ്റ്‌സർലാന്റിലെ ന്യൂചാറ്റലിൽ 1896 ൽ ജനിച്ചു. പിതാവ് ന്യൂചാറ്റൽ സർവകലാശാലയിൽ പ്രൊഫസറായിരുന്നു. ചെറുപ്പം തൊട്ടേ പ്രകൃതിനിരീക്ഷണത്തിൽ അതീവ തൽപരനായിരുന്നു പിയാഷെ. സ്കൂൾ പഠനകാലത്ത്  മൊളസ്കകളെ കുറിച്ച് എഴുതിയ ലേഖനം ശ്രദ്ധിക്കപ്പെട്ടു.

ന്യൂചാറ്റൽ, സൂറിച്ച് സർവകലാശാലകളിലെ പഠനത്തിനു ശേഷം പാരീസിലെ ഒരു സ്കൂളിൽ അദ്ധ്യാപകനായി ചേർന്നു. പ്രശസ്ത മനഃശാസ്ത്രജ്ഞനായ ആൽഫ്രഡ് ബീനെ നടത്തിയ വിദ്യാലയമായിരുന്നു അത്. ബുദ്ധിപരീക്ഷയെ സംബന്ധിച്ച ചില പഠനങ്ങളിൽ ബീനെയുമായി സഹകരിച്ചു. ഈ പ്രവർത്തനങ്ങൾക്കിടയിൽ ഒരു നിശ്ചിത പ്രായഘട്ടത്തിലുള്ള കുട്ടികൾക്ക് ചില പൊതുസവിശേഷതകളുണ്ടെന്ന കാര്യം പിയാഷെയുടെ ശ്രദ്ധയിൽ പെട്ടു. അവയാകട്ടെ മുതിർന്നവരിൽ നിന്നും കൊച്ചുകുട്ടികളിൽ നിന്നും വ്യത്യസ്തമാണെന്നും അദ്ദേഹം കണ്ടെത്തി. പിൽക്കാലത്ത്, തന്റെ പ്രസിദ്ധ സിദ്ധാന്തമായ ജനിതക ജ്ഞാനനിർമിതിവാദത്തിലേക്ക് അദ്ദേഹം എത്തിപ്പെട്ടതിനു പിന്നിൽ ഈ നിരീക്ഷണത്തിന്റെ സ്വാധീനം കാണാം. വൈജ്ഞാനിക വികാസത്തെ കുറിച്ചും ജ്ഞാനനിർമിതിയെക്കുറിച്ചുമുള്ള അദ്ദേഹത്തിന്റെ സിദ്ധാന്തങ്ങൾ മൊത്തത്തിൽ വിശേഷിപ്പിക്കപ്പെടുന്നത് ജനിതക ജ്ഞാനനിർമിതിവാദം എന്ന പേരിലാണ്.A Brief Biography of Jean Piaget, Jean Piaget Society (Society for the study of knowledge and development|http://www.piaget.org/aboutPiaget.html 

 സ്വകാര്യജീവിതം 
1896-ൽ സ്വിറ്റ്സർലൻഡിലെ ഫ്രാങ്കോഫോൺ മേഖലയിലെ ന്യൂചാറ്റലിലാണ് പിയാഗെറ്റ് ജനിച്ചത്. ന്യൂചാറ്റൽ സർവകലാശാലയിലെ മധ്യകാല സാഹിത്യ പ്രൊഫസറായ ആർതർ പിയാഗെറ്റിന്റെയും (സ്വിസ്) റെബേക്ക ജാക്‌സണിന്റെയും (ഫ്രഞ്ച്) മൂത്ത മകനായിരുന്നു അദ്ദേഹം. ലങ്കാഷെയറിൽ ജനിച്ച തന്റെ മുതുമുത്തച്ഛനും ഉരുക്ക് നിർമ്മാതാവുമായ ജെയിംസ് ജാക്‌സണിലൂടെ ഇംഗ്ലീഷ് വംശജരായ ഫ്രഞ്ച് സ്റ്റീൽ ഫൗണ്ടറി ഉടമകളുടെ ഒരു പ്രമുഖ കുടുംബത്തിൽ നിന്നാണ് റെബേക്ക ജാക്‌സൺ വന്നത്.പ്രായത്തിൽ കവിഞ്ഞ ബുദ്ധിയുള്ള കുട്ടിയായിരുന്നു പിയാഗെറ്റ് ജീവശാസ്ത്രത്തിലും പ്രകൃതി ശാസ്ത്രത്തിലും താൽപ്പര്യം വളർത്തിയെടുത്തു. പതിനഞ്ചാമത്തെ വയസ്സിൽ തന്നെ മോളസ്കുകളെക്കുറിച്ച് നിരവധി ലേഖനങ്ങൾ പ്രസിദ്ധീകരിച്ചതിനുശേഷം, ജന്തുശാസ്ത്രത്തിലുള്ള അദ്ദേഹത്തിന്റെ ആദ്യകാല താൽപ്പര്യം ആ മേഖലയിലുള്ളവർക്കിടയിൽ അദ്ദേഹത്തിന് പ്രശസ്തി നേടിക്കൊടുത്തു."Jean Piaget", Biography. Accessed 28 February 2012

അവലംബം

Category:മനഃശാസ്ത്രജ്ഞർ
Category:സ്വിറ്റ്സർലാന്റിലെ തത്ത്വചിന്തകർ
വർഗ്ഗം:1896-ൽ ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:20-ആം നൂറ്റാണ്ടിലെ തത്ത്വചിന്തകർ